30. marraskuuta
Tapahtumia

1495 – Viipurin pamaus tapahtui (perimätiedon mukaan).
1700 – Suuri Pohjan sota Narvan taistelu, missä kuningas Kaarle XII:n joukot voittivat tsaari Pietari Suuren joukot.
1786 – Toscanan suurherttua Peter Leopold Joseph (vuodesta 1790 keisari Leopold II) kielsi kuolemantuomion käytön rangaistuksena ensimmäisenä valtiona Euroopassa.
1807 – Ranskan joukot valtasivat Lissabonin ja Portugalin kuningashuone pakeni Brasilian Rio de Janeiroon, josta tuli Portugalin väliaikainen pääkaupunki vuoteen 1821 saakka.
1853 – Krimin sota: Venäjän laivasto tuhosi Sinopen laivastotaistelussa Turkin pohjoisrannikolla ottomaanien laivaston. Tapahtumaa pidetään usein purjelaivojen aikakauden viimeisenä suurena laivastotaisteluna.
1855 – ”Töölön päivälliset” Helsingissä.
1872 – Maailman ensimmäinen kansainvälinen jalkapallo-ottelu pelattiin Hamilton Crescentin krikettikentällä Glasgow’ssa Skotlannin ja Englannin välillä. Maalittomaan tasapeliin päättynyttä ottelua seurasi 4 000 katsojaa.
1936 – Crystal Palace tuhoutui tulipalossa Lontoossa.
1939 – Toinen maailmansota: talvisota alkoi Neuvostoliiton massiivisella hyökkäyksellä Suomeen.
1940 – Talvi- ja jatkosodan välinen rauha: useita satoja suomalaisia suljettiin tasavallan suojelulain nojalla turvasäilöön.
1941 – Natsien suorittama Rumbulan joukkomurha Riian lähellä Latviassa.
1954 – Sylacaugassa Alabamassa 3,4 kg:n painoinen meteoriitti syöksyi Elizabeth Hodgesin katon läpi, ponnahti radiosta ja osui häneen aiheuttaen pahan ruhjeen. Kyseessä on ainoa kiistämättömästi todettu tapaus, jossa ihmiseen on osunut meteoriitti.
1962 – Burmalainen U Thant valittiin YK:n pääsihteeriksi.
1962 – Freddie Hubbard, "Ready for Freddie" -jazz-klassikko äänitettiin Blue Note -levymerkille.
1966 – Barbados itsenäistyi Yhdistyneestä kuningaskunnasta.
1967 – Jemenin kansantasavalta itsenäistyi Yhdistyneestä kuningaskunnasta.
1975 – Presidentti Urho Kekkonen nimitti "kokoon runnomansa", Lapin läänin entisen maaherran Martti Miettusen johtaman "hätätilahallituksen".
1977 – Yhdeksän ihmistä sai surmansa ja yli 400 menetti kotinsa Hisingenissä Lounais-Ruotsissa sattuneessa maanvyöryssä.
1979 – Pink Floyd julkaisi albumin The Wall.
1982 – Suomen eduskunta hyväksyi uuden ympäristöministeriön perustamisen; ympäristöministeriö aloitti toimintansa lokakuun alussa 1983.
1982 – Michael Jackson julkaisi albumin Thriller.
1987 – Oulun raastuvanoikeus tuomitsi Jumalan teatterin neljä jäsentä ehdollisiin vankeusrangaistuksiin, sakkoihin ja korvauksiin Oulun kaupunginteatterissa edellisessä tammikuussa järjestetystä, valtaisan kohun herättäneestä esityksestä.
1989 – Richard Mallorysta tuli sarjamurhaaja Aileen Wuornosin ensimmäinen uhri.
1989 – Deutsche Bankin pääjohtaja Alfred Herrhausen sai surmansa Punaisen armeijakunnan (RAF) tekemässä pommi-iskussa.
1993 – Suomen Kansallisoopperan uusi toimitalo vihittiin käyttöön Helsingissä.
1995 − Espanjan ulkoministeri Javier Solana valittiin sotilasliitto Naton uudeksi pääsihteeriksi.
1999 – British Aerospace ja Marconi Electronic Systems yhdistyivät BAE Systemsiksi, Euroopan suurimmaksi puolustusteollisuusyhtymäksi ja maailman neljänneksi suurimmaksi ilmailualan yritykseksi.
1999 – Kymmenet tuhannet ihmiset osallistuivat Maailman Kauppajärjestön huippukokouksen vastaisiin mielenosoituksiin Seattlessa.
2005 – Ranskalaiset kirurgit ilmoittivat suorittaneensa maailman ensimmäisen osittaisen kasvojen siirron.
2012 – Antti-myrsky riehui Suomessa katkoen sähköt noin 30 000 taloudelta. Lunta satoi monta kymmentä senttiä.
2021 – Barbados muutti valtiomuotonsa tasavallaksi.